शहर की सड़कों पर पार्किंग का विरोध
शिमला| शहरकी सड़कों के किनारे येलो लाइन लगाकर पार्किंग बनाने का विरोध तेज हो गया है। शनिवार को सिटी फोरम टालैंड-टिंबर हाउस का एक प्रतिनिधिमंडल विधायक सुरेश भारद्वाज से मिला और पार्किंग को रद करवाने की मांग उठाई। फोरम ने कहा कि निगम ने एक तो सड़कों के किनारे मनमाने ढंग से पार्किंग बनवा दी, ऊपर से फीस भी अधिक रखी गई है। फोरम के संयोजक डाॅ. अशोक कपाहटिया ने कहा कि यह जनता के साथ अन्याय है और गलत ढंग से आवंटित पार्किंग को रद किया जाना चाहिए।
फोरम ने विधायक के ध्यान में लाया कि निगम के जिन भवनों में पार्किंग है, वहां भी मनमानी चल रही है। इसमें खासकर स्थानीय लोगों को पार्किंग नहीं दी जा रही है जिससे वे अपने वाहन सड़क किनारे छोड़ने को विवश है। बिना सुरक्षा के सड़क किनारे वाहन रखने से शरारती तत्व आए दिन उन्हें नुकसान पहुंचाते रहते हैं। ऐसे में उनको हजारों रुपए का नुकसान झेलना पड़ता है। विधायक सुरेश भारद्वाज ने फोरम को आश्वस्त कि इस मामले में आने वाले दिनों में ठोस कदम उठाया जाएगा।
hin_Deva hin_Deva hin_Deva